L’Acadèmia Valenciana de la Llengua promou la llengua a Sagunt
08 de maig 2024

L’Acadèmia Valenciana de la Llengua (AVL) instal·larà al Terraet de la Glorieta de Sagunt un envelat que acollirà activitats de promoció del valencià dirigides a la població en general. Esta campanya tindrà lloc el pròxim dilluns, 13 de maig, entre les 16 i les 19 hores i porta el nom genèric _En valencià_, amb una imatge elaborada pel dissenyador valencià internacional Pepe Gimeno. A més del municipi de Sagunt, la iniciativa _En valencià_ recorrerà unes altres 26 localitats valencianes durant el mes.

La campanya _En valencià_ consta de diversos jocs de llengua com ara sopes de lletres, un joc a terra anomenat paraules encreuades i uns rodaparaules perquè els participants demostren els seus coneixements de valencià i n’aprenguen. L’AVL premiarà les persones participants amb camisetes, bolígrafs, llibretes i altres obsequis.

La regidora responsable de Normalització Lingüística de l’Ajuntament de Sagunt, Patrícia Sánchez, ha recalcat: **«Estem molt contents que l’AVL pense de nou en Sagunt per a acollir esta activitat lúdica de promoció de la nostra llengua. Estes iniciatives que es mantenen en el temps demostren el compromís tant de l’AVL com del nostre municipi de continuar donant veu a la nostra llengua. Vos esperem el proper dilluns a la plaça del Cronista Chabret per a gaudir d’una estona agradable en valencià».**

**![](/media/5ymhk5vr/af-cartel__a3_ruta_avl24_page-0001_c.jpg?width=600.9554140127389&height=850)**

*   [](http://www.facebook.com/sharer.php?u=https://aytosagunto.es/va/actualitat/l-academia-valenciana-de-la-llengua-promou-la-llengua-a-sagunt/ "Facebook")
*   [](http://twitter.com/share?url=https://aytosagunto.es/va/actualitat/l-academia-valenciana-de-la-llengua-promou-la-llengua-a-sagunt/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-academia-valenciana-de-la-llengua-promou-la-llengua-a-sagunt/ "Linked In")
*   [](mailto:?body=https://aytosagunto.es/va/actualitat/l-academia-valenciana-de-la-llengua-promou-la-llengua-a-sagunt/)